Զավեն Ալավերդյան

Զավեն Ալավերդիի Ալավերդյան (), հայ գրող, լրագրող, դասախոս, ԱՄՆ հայ գրողների միության, Համահայկական գրողների միության և ՀՀ ժուռնալիստների միության անդամ։

Կենսագրություն 
Զավեն Ալավերդյանը ծնվել է 1949 թվականին ուսուցիչների ընտանիքում։ 1956֊1964 թվականներին սովորել է Դոստլուի ութամյա դպրոցում, ապա 1964֊1966 թվականներին Նոյեմբերյան ավանի միջնակարգ դպրոցում։

1964 թվականին Զավեն Ալավերդյանը հայ գրականության հանրապետական օլիմպիադայում արժանացել է երկրորդ կարգի մրցանակի։։

1967-1973 թվականներին սովորել է ԵՊՀ մեխանիկամաթեմատիկական ֆակուլտետում։ 1974 թվականին աշխատանքի է անցել «Իջևանի ինդուստրիալ֊տեխնոլոգիական տեխնիկումում» (այն հետագայում վերանվանվել է «Տավուշի տարածաշրջանային պետական քոլեջ», ապա՝ «Տավուշի Պատրիկ Տէվէճեան տարածաշրջանային քոլեջ») և մինչ օրս աշխատում է այնտեղ՝ որպես մաթեմատիկայի դասախոս։

1991-1996 թվականներին համատեղությամբ դասախոսել է ԵՊՀ Իջևանի մասնաճյուղում ։

2001-2006 թվականներին խմբագրել է ԵՊՀ Իջևանի մասնաճյուղի «Իջևանի ուսանող» թերթը։ 

Ամուսնացած է, ունի 2 զավակ՝ Արտակ Ալավերդյան և Արթուր Ալավերդյան, 4 թոռ։

Գիտամանկավարժական գործունեություն 
Զավեն Ալավերդյանը տասնամյակներ շարունակ ղեկավարել է Իջևանի ինդուստրիալ֊ տեխնոլոգիական տեխնիկումի մաթեմատիկայի արտադասարանական խմբակը։ Բազմիցս հանդես է եկել «Математика в школе»", «Квант», «Մաթեմատիկան և ֆիզիկան դպրոցում» ամսագրերում առաջադրած խնդիրներ լուծմամբ, առաջարկել է խնդիրներ։ Այդ աշխատանքների համար ԽՍՀՄ լուսավորության նախարարությունը և «Математика в школе» ամսագիրը մաթեմատիկայի խմբակին և նրա ղեկավար Զավեն Ալավերդյանին երկու անգամ արժանացրել են պատվոգրերի։

Զավեն Ալավերդյանը հեղինակել է բազմաթիվ քաղաքական, սոցիալական, կրթական բնագավառներին վերաբերող հրապարակումներ տեղական, հանրապետական, նախկին միութենական մամուլում, ինչպես նաև սոցիալական ցանցերում։ 

Մասնակցել է մաթեմատիկայի դասավանդման մեթոդիկայի վերաբերյալ կազմակերպված համամիութենական գիտաժողովների։

Զավեն Ալավերդյանի «Կողպեք» պատմվածքը թարգմանվել է ռուսերեն և վրացերեն

Զավեն Ալավերդյանի գրական և գիտամանակավարժական գործունեությանն անդրադարձել են Լ․ Միրզոյանը «Տավշո արմատներ» գրքում (էջ՝88), գրչակից ընկերները և ընթերցողները։
 Ես որ հիացած եմ քո գրչով, ինձ հարազատ տխրություն է, որ կրում ես քո մեջ, ինձ մոտ է այն հոգին, որ խոսում է սրտիս հետ․․․ հեռավորս Անահիտ Երեմյան, բանաստեղծուհի ԱՄՆ-ից
Հետաքրքիր ու հուզիչ են ձեր պատմվածքները՝ գյուղի կոլորիտով համեմված, կենդանի լեզվով, համոզիչ ու հավաստի մատուցված Լևոն Բլբուլյան
Զավեն Ալավերդյանի «Կողպեքը» վաղուց եմ կարդացել, ուղղակի հիանալի է։ Կարելի է տալ լավ ասմունքողի. թող կարդա … շատ լավ կստացվի Սամվել Բեգլարյան

Հրատարակած գրքեր 

 «Հիշողության շառավիղներ» չափածո և արձակ ստեղծագործություններ ժողովածու, ՀԳՄ, «Նոր-Դար», Երևան, 2005 թվական
 Պատմվածքներ «Տավշո էսքիզներ» մատենաշարով, «Նշանակ» հրատ․, Երևան 2007 թվական
 Պատմվածքներ «Գրական Տավուշ» մատենաշարով, «Նշանակ» հրատ․, Երևան 2008 թվական
 «21-րդ դարի դառնախոհեր», մանրապատումների ժողովածու, հեղ․ հրատ․, Երևան 2015 թվական
 «Ձրի թատրոն», արձակ երգիծապատումներ, հեղ․ հրատ․, Երևան 2015 թվական
 «Ճեպատողեր», հեղ․ հրատ․, Երևան 2015 թվական
 «Կեսդարյա ուղի», «Տիր» հրատ․, Երևան 2017 թվական

Ծանոթագրություններ

Արտաքին հղումներ 
 https://www.facebook.com/zaven.alaverdyan.1
 https://www.facebook.com/profile.php?id=100069287290791